Source: https://www.szcoportal.sk/33/komentar-k-zp-119-minimalna-vyska-mzdy-minimalna-mzda-uniqueidmRRWSbk196FPkyDafLfWAC8laH3xR2zeNqtGk_uLy2c_p0e2HtNymA/
Timestamp: 2018-10-19 05:20:36+00:00
Document Index: 12378182

Matched Legal Cases: ['§ 119', '§ 119', '§ 119', '§ 9', '§ 85', '§ 85', '§ 49', '§ 85', '§ 49']

Komentár k ZP § 119 Minimálna výška mzdy - minimálna mzda | SZČO online
10.4.2018, JUDr. et Mgr. Jozef Toman, PhD., Zdroj: Verlag Dashöfer
5.1.2 Komentár k ZP § 119 Minimálna výška mzdy - minimálna mzda
§ 119 ods. 1 odkazuje na minimálnu výšku mzdy podľa príslušného nariadenia vlády SR, ktoré upravuje minimálnu mzdu na konkrétny rok a zákona č. 663/2007 Z. z. o minimálnej mzde.
Zákon o minimálnej mzde č. 663/2007 Z. z. v § 9 ods. 3 ustanovuje minimálnu mzdu 2 základnými sadzbami, a to:
1.za mesiac (mesačná minimálna mzda) a
2. za každú hodinu (hodinová minimálna mzda).
Suma minimálnej mzdy na rok 2018 je:
- 480,00 eur za mesiac pre zamestnanca odmeňovaného mesačnou mzdou,
/podľa nariadenia vlády SR č. 278/2017 Z. z. z 11. októbra 2017, ktorým sa ustanovuje suma minimálnej mzdy na rok 2018/
Suma minimálnej mzdy na rok 2017 je:
- 435,00 eur za mesiac pre zamestnanca odmeňovaného mesačnou mzdou,
- 2,500 eura za každú hodinu odpracovanú zamestnancom.
/podľa nariadenia vlády SR č. 280/2016 Z. z. z 12. októbra 2016 ktorým sa ustanovuje suma minimálnej mzdy na rok 2017/
Suma minimálnej mzdy na rok 2016 je:
- 405,00 eur za mesiac pre zamestnanca odmeňovaného mesačnou mzdou,
- 2,328 eura za každú hodinu odpracovanú zamestnancom.
/podľa nariadenia vlády SR č. 279/2015 Z. z. zo 7. októbra 2015 ktorým sa ustanovuje suma minimálnej mzdy na rok 2016/
1. Mesačná minimálna mzda
Mesačná minimálna mzda je ustanovená pre zamestnanca odmeňovaného mesačnou mzdou.
Mesačná minimálna mzda sa uplatňuje pre ustanovený týždenný pracovný čas podľa § 85 ods. 5 až 7. Ak zamestnávateľ znížil ustanovený týždenný pracovný čas podľa § 85 zo 40 hodín týždenne napr. na 37,5 hodiny, mesačná minimálna mzda sa z tohto dôvodu neupravuje (t.j. zostane 480,00 eur ).
Na zamestnanca odmeňovaného mesačnou mzdou, ktorý má dohodnutý kratší pracovný čas podľa § 49, sa vzťahuje mesačná minimálna mzda zodpovedajúca dohodnutému kratšiemu pracovnému času. Rovnako sa výška minimálnej mzdy zníži v pomere k podielu zamestnancom odpracovaného času, ak zamestnanec odmeňovaný mesačnou mzdou v mesiaci neodpracoval všetky pracovné dni resp. hodiny.
Odmeňovanie zamestnanca s kratším pracovným časom u zamestnávateľa, u ktorého je skrátený pracovný čas.
Zamestnanec odmeňovaný mesačnou mzdou má dohodnutý týždenný pracovný čas 25 hodín. Ustanovený týždenný pracovný čas je 37,5 hodiny. Zákonom ustanovenú minimálnu mzdu, ktorá predstavuje 480,00 eura mesačne, je potrebné znížiť v pomere medzi dohodnutým kratším týždenným pracovným časom a ustanoveným týždenným pracovným časom, t. j. v pomere 25 ku 37,5 hodiny. Vzorec: minimálna mzda × (25/37,5) = konkrétna minimálna mzda zamestnanca.
Výška hodinovej minimálnej mzdy je ustanovená pre týždenný pracovný čas 40 hodín.
Ak je ustanovený týždenný pracovný čas podľa § 85 ods. 5 až 7 nižší ako 40 hodín, suma hodinovej minimálnej mzdy sa nepriamo úmerne zvýši. Vypočítaná suma hodinovej minimálnej mzdy sa zaokrúhľuje na štyri desatinné miesta.
Hodinová minimálna mzda zamestnanca so skráteným pracovným časom
Zamestnanec odmeňovaný úkolovou formou mzdy pracuje v dvojzmennej prevádzke, kde je ustanovený týždenný pracovný čas 38,75 hodiny. Pre tohto zamestnanca bude výška minimálnej mzdy po aritmetickom zaokrúhlení na 4 desatinné miesta predstavovať. Vzorec: minimálna hodinová mzda x (40/38,75).
Zvýšenie hodinovej minimálnej mzdy sa uplatní len v prípade skrátenia ustanoveného týždenného pracovného času. Ak má zamestnanec dohodnutý kratší týždenný pracovný čas podľa § 49, hodinová minimálna mzda sa nezvyšuje.
Vývoj minimálnej mzdy za roky 1991 - 2018
Tabuľka ukazuje vývoj minimálnej mzdy za roky 1991 –2018. Ide o minimálnu mzdu v hrubom vyjadrení (brutto).
Rok mesačnáv Kčs/Sk/Euro hodinováSk/Euro Platnosť úpravy minimálnej mzdy
1991 2000 Kčs (66,39 €) 1.2.1991
1992 2200 Kčs (73,03 €) 1.1.1992
2000 4000 Sk (132,78 €) 1.1.2000
4400 Sk (146,05 €) 1.10.2000
2001 4400 Sk (146,05 €) 1.1.2001
4920 Sk (163,31 €) 1.10.2001
2002 4920 Sk (163,31 €) 1.1.2002
5570 Sk (184,89 €) 1.10.2002
2003 5570 Sk (184,89 €) 1.1.2003
6080 Sk (201,82 €) 1.10.2003